# Zápis z 10. stretnutia tímu č. 9

**Dátum**: 4.12.2013

**Miestnosť:** Jobsové softvérové štúdio (lab 1.31) (FIIT-STU)

**Prítomní**:

Pedagóg : Ing. Ivan Kapustík

Členovia tímu: Bc. Filip Blanárik, Bc. Michal Blanárik, Bc. Štefan Horváth

Bc. Štefan Linner, Bc. Martin Markech, Bc. Roman Moravčík

Bc. Tomáš Nemeček

**Stretnutie viedol:** Bc. Štefan Horváth

**Zápis:** Bc. Filip Blanárik

**Zvolený nasledovný zapisovateľ:**

## Téma stretnutia

Zhodnotenie stavu úloh po ukončení 4. šprintu a zadelenie úloh pre 5. skrátený šprint.

## Vyhodnotenie úloh z predchádzajúceho stretnutia

|  |  |  |  |  |
| --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Zodpovedný** | **Stav úlohy** |
| ROBOCUPTP-116 | Papierový prototyp | Celý tím | Linner/Benkovič | Splnené |
| ROBOCUPTP-115 | Parser XML | TP04 | Bádal, TP04 | Splnené |
| ROBOCUPTP-114 | Implementácia Observer + selector | TP04 | Bosniak, TP04 | Nesplnené |
| ROBOCUPTP-113 | Navrh a implementacia situacie framework | TP04 | Benkovič, TP04 | Splnené |
| ROBOCUPTP-112 | Implementácia taktiky | Celý tím | Roman Moravčík | Nesplnené |
| ROBOCUPTP-111 | Implementácia stratégie | TP04 | Bošiak, TP04 | Nesplnené |
| ROBOCUPTP-110 | Unit testy | Celý tím | Nemeček | Nesplnené |

## Opis stretnutia

1. Prvým bodom stretnutia bolo zhodnotenie splnenia úloh za 4. šprint.
   1. Úloha ROBOCUPTP-116 bola splnená už pred polovicou šprintu. K úlohe je vytvorený dokument s opisom situácií.
   2. Úlohu ROBOCUPTP-115 bola splnená druhým tímom. Výsledný zdrojový kód je dostupný na gite.
   3. Ostatné úlohy sú nesplnené hlavne z dôvodu rastúcej vyťaženosti členov tímu s blížiacim sa záverom semestra.

* Úloha ROBOCUPTP-112 riešil Tomáš Nemeček s Martinom Markechom, ale nepodarilo sa ju úplne dokončiť z nasledujúcich dôvodov:
  + Boli odhalené a opravené „bugy“ v častiach implementovaných druhým tímom.
  + Vyberač stratégie nie je v súčasnosti implementovaný dynamicky, ale výber je uskutočňovaný len staticky.

K úlohe je vytvorený dokument, v ktorom je popísaný spôsob implementácie a odhalené nedostatky riešenia. Podstata implementácie je prebratá z implementácie stratégií. Načítavanie high skillov je realizované prostredníctvom java reflection.

Úloha ROBOCUPTP-110 nebola splnená pretože do ukončenia šprintu nebolo určené, na aké metódy je potrebné vytvoriť unit testy. Implementácia taktík, stratégií a situácií počíta s využívaním unit testovania. Pre stratégie a taktiky je pripravená factory.

1. V ďalšom priebehu bola položená otázka Ing. Ivanovi Kapustíkovi ohľadom prezentácie projektu na predmete MIS/MSI. Zatiaľ je najpravdepodobnejšie, že prezentovať budú tími spoločne.
2. Následne sa Filip Blanárik spýtal Ing. Ivana Kapustíka na spätnú väzbu na odovzdanú dokumentáciu z prvých troch šprintov. Po zbežnom prezretí dokumentu Ing. Ivan Kapustík neodhalil žiadne závažne nedostatky v dokumentácií.
3. Ďalšia časť bola venovaná diskusií s Ing. Ivanom Kapustíkom ohľadom odovzdania záverečnej dokumentácie. Záverečná dokumentácia sa odovzdá vo štvrtok 12.12.2013 poobede.

* Záverečná dokumentácia bude obsahovať aj zápisnicu z posledného 11. stretnutia, ktoré sa uskutoční 11.12.2013 o 9:00.
* Na posledné stretnutie je potrebné doniesť vytlačenú dokumentáciu, do ktorej sa ešte po stretnutí doplní zápisnica.
* Jednotlivé kapitoly v dokumentácií budú mať samostatné číslovania, aby sa dali kapitoly rozširovať bez potreby opätovnej tlačby dokumentácie.

1. V ďalšom priebehu Martin Markech predviedol Ing. Ivanovi Kapustíkovi implementáciu taktík. Na základe predvedenej implementácie Ing. Ivan Kapustík spomenul spôsob, akým boli implementované hranice území v 2D futbale, aby sa zamedzilo zmätočnému určovaniu územia v hraničných prípadoch.

* Hranice územia sa prekrývajú. Prekryv je veľký približne 1 meter.
* Ak sa hráč nachádza v jednom z území, toto územie sa pre neho javí akoby malo rozmery o meter väčšie.

Tomáš Nemeček spomenul, že by bolo vhodné sa zamyslieť nad zmenami, ktoré je potrebné vykonať na implementácií highskillov pre potreby novej architektúry.

Ing. Ivan Kapustík pripomenul potrebu dohody s druhým tímov ohľadom implementácie situačných metód .

1. Tomáš Nemeček upozornil na problém keď hráč v druhom polčase útočí stále na tú istú bránu. Oprava tohto problému by mala byť vložená do backlogu.

## Úlohy pre nasledujúci šprint

|  |  |  |  |  |  |  |
| --- | --- | --- | --- | --- | --- | --- |
| **Číslo úlohy** | **Zhrnutie úlohy** | **Riešiteľ** | **Priorita** | **Zodpovedný** | **Body** | |
|  | Doplnenie dokumentácie k finálnemu odovzdaniu | TP09 | Critical | Michal Blanárik | 10 |
| ROBOCUPTP-114 | Implementácia Observer + selector | TP04 | Critical | Bosniak, TP04 | 13 |
| ROBOCUPTP-112 | Implementácia taktiky | Celý tím | Critical | Roman Moravčík | 30 |
| ROBOCUPTP-111 | Implementácia stratégie | TP04 | Critical | Bošiak, TP04 | 20 |
| ROBOCUPTP-110 | Unit testy | Celý tím | Minor | Nemeček | 40 |

## Poznámky k úlohám

Úlohy TP 110, 111,112 a 114 sa prenášajú z predchádzajúceho šprintu.